UNIUNEA NAŢIONALĂ A BAROURILOR DIN ROMÂNIA

***Consiliul Uniunii***

**HOTĂRÂREA nr. 270/26.08.2017**

**privind organizarea examenului de primire în profesie,**

**- sesiunea septembrie 2017 -**

 *În conformitate cu prevederile art. 17 alin. (1), art. 66 lit. h) din Legea nr. 51/1995 pentru organizarea şi exercitarea profesiei de avocat, republicată, cu modificările şi completările ulterioare* *(denumită în continuare Lege), şi ale art. 33 - 37 din Statutul profesiei de avocat, cu modificările şi completările ulterioare (denumit în continuare Statut),*

 *Consiliul Uniunii Naționale a Barourilor din România (în continuare U.N.B.R.) întrunit în ședința din 26 august 2017, a dezbătut şi a aprobat măsurile privind organizarea examenului de primire în profesia de avocat în anul 2017 şi a adoptat următoarea*

**HOTĂRÂRE:**

**Art. 1.** Ia act de măsurile decise de Comisia Permanentă a U.N.B.R. pentru organizarea examenului de primire în profesia de avocat, sesiunea septembrie 2017.

**Art. 2.** Aprobă ca finalizarea și validarea examenului să se desfășoare potrivit regulilor aplicate la sesiunile de examen de primire în profesia de avocat - septembrie 2015 și septembrie 2016.

**Art. 3.** **(1)** Prezenta Hotărâre se publică pe pagina de web a U.N.B.R. ([www.unbr.ro](http://www.unbr.ro)) și va fi comunicată barourilor, I.N.P.P.A. Central - Bucureşti, centrelor teritoriale ale I.N.P.P.A. şi membrilor Consiliului U.N.B.R..

 **(2)** I.N.P.P.A. Central - Bucureşti, centrele teritoriale ale I.N.P.P.A. şi barourile vor asigura publicarea prezentei hotărâri pe paginile de web ale acestora.

**Consiliul U.N.B.R.**